钦定古今图书集成/历象汇编/庶征典/第160卷 > 《宋书》 > 《符瑞志》
## 钦定古今图书集成/历象汇编/庶征典/第160卷 > 《宋书》 > 《符瑞志》

《金车》，王者至孝则出。

《象车》者，山之精也。王者德泽流洽四境则出。

《根车》者，德及山陵则出。

《丹甑》：五谷丰熟则出。

《珊瑚钩》：“王者恭信则见。”

《明月珠》，王者不尽，介鳞之物则出。

《玉𦉥》者，不汲而满，王者清廉则出。
《山车》者，山藏之精也。不藏金玉，山泽以时通山海之
饶，以给天下，则山成其车。

《神鼎》者，质文之精者也。知吉知凶，能重能轻，不炊而
沸，五味自生。王者盛德则出。